CELEX: 32010R0447
Language: lv
Date: 2010-05-21 00:00:00
Title: Komisijas Regula (ES) Nr. 447/2010 ( 2010. gada 21. maijs ), ar ko uzsāk konkursa procedūru sausā vājpiena pārdošanai

22.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 126/19
            
         KOMISIJAS REGULA (ES) Nr. 447/2010
   (2010. gada 21. maijs),
   ar ko uzsāk konkursa procedūru sausā vājpiena pārdošanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta f) un j) punktu saistībā ar tās 4. pantu,
   tā kā:
   
               (1)
            
            
               Ņemot vērā pašreizējo situāciju sausā vājpiena tirgū saistībā ar pieprasījumu un cenām, kā arī intervences krājumu līmeni, ir atbilstoši uzsākt konkursa procedūru intervences sausā vājpiena pārdošanai saskaņā ar Komisijas 2009. gada 11. decembra Regulu (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (2).
            
         
               (2)
            
            
               Lai uzlabotu intervences krājumu pārdošanu, nosaka datumu, līdz kuram intervences sausais vājpiens jāpieņem uzglabāšanai, lai tas būtu pieejams pārdošanai.
            
         
               (3)
            
            
               Regulas (ES) Nr. 1272/2009 40. panta 4. punkta b) apakšpunkts paredz, ka jānosaka piedāvājumu iesniegšanas termiņi.
            
         
               (4)
            
            
               Saskaņā ar Regulas (ES) Nr. 1272/2009 45. pantu jānosaka termiņš, līdz kuram intervences aģentūras Komisijai paziņo visus pieņemamos konkursa piedāvājumus.
            
         
               (5)
            
            
               Ņemot vērā pieaugošo tirgus cenu nepastāvību, ir lietderīgi palielināt konkursa drošības naudu, atkāpjoties no Regulas (ES) Nr. 1272/2009 44. panta b) punkta.
            
         
               (6)
            
            
               Lauksaimniecības tirgu kopīgās organizācijas pārvaldības komitejas nav sniegusi atzinumu termiņā, ko noteicis tās priekšsēdētājs,
            
         IR PIEŅĒMUSI ŠO REGULU.
   1. pants
   Darbības joma
   Ir atklāta konkursa procedūra pirms 2009. gada 1. maija glabāšanai pieņemtā vājpiena pulvera pārdošanai atbilstīgi nosacījumiem, kas paredzēti Regulas (ES) Nr. 1272/2009 III sadaļā.
   Piedāvātā cena ir cena par 100 kg produktu.
   2. pants
   Iesniegšanas datumi
   1.   Termiņš piedāvājumu iesniegšanai, atbildot uz individuāliem uzaicinājumiem uz konkursu, ir plkst. 11.00 (pēc Briseles laika) mēneša pirmajā un trešajā otrdienā. Tomēr augustā šis termiņš ir plkst. 11.00 (pēc Briseles laika) ceturtajā otrdienā, bet decembrī – plkst. 11.00 (pēc Briseles laika) mēneša otrajā otrdienā. Ja otrdiena ir valsts svētku diena, termiņš ir iepriekšējā darbdiena plkst. 11.00 (pēc Briseles laika).
   2.   Piedāvājumu iesniegšanas termiņš pirmajam individuālajam konkursam ir 2010. gada 1. jūnijs, plkst. 11.00 (pēc Briseles laika).
   3.   Konkursa piedāvājumus iesniedz intervences aģentūrām (3).
   3. pants
   Paziņošana Komisijai
   Regulas (ES) Nr. 1272/2009 45. pantā paredzētā paziņošanu veic līdz plkst. 16.00 (pēc Briseles laika) šīs regulas 2. pantā minēto piedāvājumu iesniegšanas beigu datumā.
   4. pants
   Atkāpe
   Atkāpjoties no Regulas (ES) Nr. 1272/2009 44. panta b) punkta, drošības nauda par vājpiena pulveri ir 200 EUR/tonnā.
   5. pants
   Stāšanās spēkā
   Šī regula stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 21. maijā
      
         
            Komisijas vārdā, priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 349, 29.12.2009., 1. lpp.
   
      (3)  Intervences aģentūru adreses ir pieejamas Eiropas Komisijas tīmekļa vietnē CIRCA (http://circa.europa.eu/Public/irc/agri/lait/library?l=/&vm=detailed&sb=Title).